Франциянын мусулмандарга жана мусулмандардын сыйынуучу жайларына
киргизилген чектөөлөрдүн алкагында, 2020 -жылдын ноябрынан бери
өкмөт көзөмөлдөгөн 89 мечиттин үчтөн бири жабылган.
Француз полициясы Франциянын жикчилдикке каршы талаштуу мыйзамын
кабыл алардан мурун "экстремисттерге" баш калкалаткан деген доомат менен
650 жерди жаап, 24 миңге жакын жерди текшерген.
Мусулмандарды басмырлагандыгы үчүн сынга алынган жаңы мыйзам долбоору
ушул жылдын август айындагы сүйлөшүүлөрдө оң жана сол канат
депутаттардын катуу каршылыгына туш болду.
Сарте, Мюрте-э-Мозель, Кот-д'Ор, Рона жана Гард аймактарындагы алты мечит жана
буга кошумча 10 уюм мамлекет тарабынан жабылуу процессинде турат.
Ошондой эле 205 уюмдун банктык эсептери камакка алынган.
Өкмөт айрыкча, жергиликтүү өз алдынча башкаруу органдарынын макулдугуна карабастан,
ошондой эле Страсбургда "Эйүп Султан" мечитинин курулушуна каршы чыкты.
Франциянын ички иштер министри, 2023 -жылдан тарта чет өлкөлүк диниятчылардын
өлкөгө кирүүсүнө дагы тыюу салынарын айтты.
Бул талаштуу кадамдар 'Liberte, Egalite, Fraternite'
мындайча айтканда "Эркиндик", "Теңдик" жана "Бир туугандык"
деп айтылган Франциянын улуттук ураанына карама -каршы келгени белгиленген.